אילונה קורסטין

אילונה קליובנה קורסטין (ברוסית: Илона Кальювна Корстин; נולדה ב-30 במאי 1980) היא כדורסלנית רוסייה, ששיחקה בעמדת הקלעית וסמול פורוורד בנבחרת רוסיה בכדורסל נשים עמה זכתה פעמיים במדליה אולימפית, באליפות העולם ובאליפות אירופה. היא זכתה שלוש פעמים ביורוליג עם שלושה מועדונים שונים. מאז 2016 משמשת כמנכ"לית הליגה המאוחדת של VTB, ליגת הכדורסל הבכירה במזרח אירופה.

== ביוגרפיה ==
אילונה נולדה ב־30 במאי 1980 בלנינגרד. בילדותה עסקה בשחייה, ריצה והתעמלות מכשירים וגם הופיעה בתחרויות אתלטיקה ושיחקה טניס. היא החלה לשחק כדורסל בבית ספר 86 בנפת פטרוגרד. לאחר מכן המשיכה את לימודי הכדורסל בהנחיית קירה טרשסקאל. יחד עם אילונה קורסטין התאמנו סבטלנה אברוסימובה, מריה סטפנובה ושחקניות כדורסל רוסיות מפורסמות אחרות.<ref>[http://www.sports.ru/tribuna/blogs/korstin/34032.html Первая красавица мирового баскетбола]</ref><ref>[http://www.sports.ru/tribuna/blogs/korstin/34051.html Детство золотое]</ref> המועדון המקצועי הראשון של אילונה היה מועדון Force Majeure הפטרבורגי.

בגיל שבע עשרה יצאה לצרפת, מאחר שאמה נישאה בפעם השנייה וכתוצאה מכך ניתנה לה אוטומטית אזרחות צרפתית. שם החלה ללמוד ולשחק במועדון הנשים של העיר בורז', איתו זכתה באליפות צרפת וביורוליג. קורסטין התבקשה לשחק בנבחרת צרפת, אך בשנת 2000, החליטה שתשחק בנבחרת רוסיה.<ref></ref>

בשנת 2001, קורסטין נבחרה בסיבוב השני של הדראפט בליגת ה-WNBA במספר 29 במדי פיניקס מרקורי, שם שיחקה לצד מריה סטפנובה. קורסטין יכלה להמשיך את הקריירה באיטליה, אך המאמן ואדים קפרנוב שכנע אותה לעבור לצס"ק בב"ס סמרה.<ref></ref> בסוף נובמבר 2008, בשל המשבר, צסק"א נאלצה לסגת מכל התחרויות. אילונה קורסטין קיבלה הצעות לעבור למועדון אחר. אבל הופיעו נותני חסות חדשים שהחלו לממן את המועדון.<ref>[http://www.red-army.ru/news/?a=press&id=24948 Илона Корстин: «Когда ЦСКА закрыли, у меня чуть голова не взорвалась»]</ref>

קורסטין הייתה קפטן נבחרת רוסיה באליפות אירופה 2009.<ref></ref> בגמר, רוסיה הפסידה לצרפת.<ref></ref><ref></ref> לאחר סיום אליפות אירופה, אמרה קורסטין כי היא מודאגת מעתיד כדורסל הנשים ברוסיה בשל הדומיננטיות של שחקניות זרות באליפות רוסיה ופחדה שעם הזמן נבחרת רוסיה לא תזכה במדליות.<ref>[http://www.sovsport.ru/gazeta/article-item/335872 Капитан сборной России Илона Корстин: Мы вернулись, как с войны…]</ref>

אחת הסיבות לכך שקורסטין עברה לספרטה אנד קיי בסוף עונת 2009/10 היא שלקבוצה המוסקבאית היו יעדים גבוהים ביותר.<ref></ref><ref>[http://www.sovsport.ru/gazeta/article-item/342508 Большие гонки Илоны Корстин]</ref>

קורסטין הסבירה כי היא לא משחקת ב־WNBA, שכן המשחקים בארצות הברית מפריעים להיערכות נבחרת רוסיה לקראת התחרויות.<ref>[https://web.archive.org/web/20100411052220/http://www.gzt.ru/topnews/sport/-basketbolistka-ilona-korstin-pobedu-v-evrolige-/300470.html Баскетболистка Илона Корстин: «Победу в Евролиге посвятим Шабтаю Калмановичу»]</ref>

אחרי משחק הגמר של אליפות אירופה 2011, היא הודיעה כי היא חתמה על חוזה עם "בשיקטאש" הטורקית.<ref>[http://www.sports.ru/basketball/107820911.html Илона Корстин продолжит карьеру в «Бешикташе»]</ref> בשל בעיות כלכליות במועדון בתחילת פברואר 2012, היא חתמה על חוזה עם אוונידה<ref>[http://www.sports.ru/basketball/135913469.html Илона Корстин перешла в испанскую «Авениду»]</ref> עד סוף העונה.

ב־23 באוגוסט 2012 נודע כי קורסטין ודינמו חתמו על חוזה לעונה אחת.<ref>[http://www.sports.ru/basketball/142883093.html Илона Корстин заключила однолетний контракт с московским «Динамо»]</ref> ב־16 ביולי 2013 הודיעה על סיום הקריירה המקצועית שלה.<ref>[http://www.sports.ru/tribuna/blogs/korstin/482319.html Илона Корстин о завершении карьеры]</ref>

משנת 2013 עד 2016 שימשה כמשנה למנכ"ל הליגה המאוחדת ומאז יולי 2016 היה מנכ"לית הליגה המאוחדת.

בשנת 2019 ייסדה את האקדמיה לילדים ולנוער בכדורסל במוסקבה.<ref>[https://www.s-bc.ru/news/korstinacademy-profile-sbc.html Академия нового баскетбола]</ref>

== חיים אישיים ==
אמה היא אזרחית צרפתייה, האב קלג'ו קורסטין הוא מאמן כושר. החל משנת 2020, עבד עם שחקני מועדון הכדורגל "טמבוב".<ref>https://www.tambov.kp.ru/online/news/3729870/</ref>

אילונה קורסטין סיימה את לימודיה התיכוניים בסנקט פטרבורג. היא למדה ניהול במכללה בצרפת. למדה ניהול באוניברסיטת סמרה.<ref></ref><ref>[http://www.pressball.by/news.php?t=0305&id=33380 Её знают все. Стильная женщина с дьявольскими рожками]</ref> בצרפת פגשה בחור צעיר שהגיע עמה לרוסיה.<ref></ref>

בשנת 2017 התחתנה עם ולדימיר פוטפוב. בשנת 2018 ילדה את בתם הבכורה.<ref>[https://www.championat.com/basketball/news-3359111-ilona-korstin-rodila-doch.html Илона Корстин родила дочь]</ref><ref>[http://www.sports.ru/basketball/1671583.html Илона Корстин: «У нас основной состав уже держится три-четыре года»]</ref><ref></ref><ref>[http://www.sports.ru/basketball/3599448.html Илона Корстин признана MVP Мировой лиги]</ref><ref></ref>

== קישורים חיצוניים ==

* 

* [https://web.archive.org/web/20071026074623/http://www.sports.ru/blog/korstin/ הבלוג של אילונה קורסטין], באתר Sports.ru
* [https://web.archive.org/web/20091020074118/http://www.wbcs.ru/team/players/17 הפרופיל של אילונה קורסטין], באתר ספרטה אנד ק

==הערות שוליים==

קטגוריה:כדורסלנים באולימפיאדת לונדון (2012)
קטגוריה:כדורסלניות באולימפיאדת לונדון (2012)
קטגוריה:כדורסלנים באולימפיאדת בייג'ינג (2008)
קטגוריה:כדורסלניות באולימפיאדת בייג'ינג (2008)
קטגוריה:כדורסלנים באולימפיאדת אתונה (2004)
קטגוריה:כדורסלניות באולימפיאדת אתונה (2004)
קטגוריה:כדורסלני נבחרת רוסיה
קטגוריה:כדורסלנים רוסים
קטגוריה:כדורסלניות רוסיות
קטגוריה:עסקני ספורט רוסים
קטגוריה:סנקט פטרבורג: אישים
קטגוריה:הליגה המאוחדת של VTB
קטגוריה:רוסים שנולדו ב-1980
קטגוריה:רוסיות שנולדו ב-1980